Sidoo kale waxa uu ku eedeeyey Hogaanka Xisbiga Kulmiye inay kalsooni daro ka qabaan inaan Xubnaha Golaha Dhexe ee Xisbiga Kulmiye aanay musharaxa u dooranayn Muuse Biixi taas badalkeedana ay khal khal galinayaan sharciyada Xisbiga waxaanu yidhi “Haddii uu sharci yimaado waxa kala saaraya Golaha Dhexe, markii ay ogaadeen inaan Golaha Dhexe u codaynayn waxa kaliya ee Maanta u yaalaa waa inay sharciyada jabiyaan oo ay sharciyadii xisbiga khal khaliyaan, markaa waxaanu leenahay Guddoomiyaha iyo Guddoomiye ku xigeenka koowaad ayaa ka maqan Xisbiga xoogiisa ee sharciyada haw soo noqdaan oo Xisbiga ha hogaamiyaan, laakin sida ay doonayaan ee imika ay u wadaan ee ay doonayaan inay xisbiga sharciyadiisa burburiyaan socon mayso”.
